Dorchester-on-Thames

Dorchester-on-Thames er en landsby og et verdslig sogn i distriktet South Oxfordshire i grevskapet Oxfordshire, England. Den ligger rundt 5 km nordvest for Wallingford og 13 km sørøst for Oxford. Til tross for navnet er Dorchester ikke direkte lokalisert ved elven Themsen, men noen få hundre meter fra elvens sammenløp. Historisk ble Themsen kun navngitt nedstrøms for elven; oppstrøms er den hetende Isis ovenfor Iffley Lock, og Ordnance Survey (etaten med nasjonalt ansvar for landmåling og kartpublikasjon) fortsatte å navngi elven som «Elven Themsen eller Isis» overfor Dorchester. I praksis er denne sondringen sjelden gjort utenfor byen Oxford. Ved folketellingen i 2011 hadde landsbyen og sognet en befolkning på 992 innbyggere. «Dorchester on Thames» hos Geonames.org (cc-by); oppdatert per 21. februar 2011

På 600-tallet ble Dorchester et bispedømme opprettet med bispesete i landsbyen, etter at biskopen av Leicester hadde måttet flykte fra Leicester. Det var et svært stort bispedømme, som dekket det meste av Mercia og Wessex, og dermed ga bispesetet høy status. Dorchester Abbey er stedets fremste attraksjon. Kirken er svært stor for en landsby. Rett utenfor landsbyen er elveslusen Day's Lock, hvor det årlige verdensmesterskapet i pinneleken holdes.«Play Poohsticks along the River Thames»

 Historie 
Området har vært bosatt siden minst neolittisk tid. I nord for landsbyen var det et hellig neolittisk sted, nå i stor grad ødelagt av graving etter grus. På en av Sinodun Hills på motsatt side av Themsen var en bosetning med jordvoll bebodd under bronsealderen og jernalderen. To av Sinodun Hills bærer særskilte landemerker av gamle trær kalt for Wittenham Clumps. I nærheten av landsbyen er Dyke Hills hvor det finnes levninger av en bygdeborg fra jernalderen

Dorchesters lokalisering i nærheten av navigerbare Themsen og omgitt av vann på tre sider gjorde det strategisk for både bosetning og forsvar. Romerne bygde en vicus (bosetning)Burnham, Barry C. & Wacher, J. S. (1990): The Small Towns of Roman Britain: «Dorchester on Thames», s. 337. Sitat: «No definite public or administrative buildings have yet been excavated». her med en vei som knyttet bosetningen til en militærleir ved Alchester, 25 km i nord.Togodumnus (Kevan White): «Dorchester On Thames»   . Roman-britain.org. Bosetningens romerske navn er uklart; tilbakeskrivning til Bedas Dorcic er ikke understøttet.Burnham, Barry C. & Wacher, J. S. (1990): The Small Towns of Roman Britain: "Dorchester on Thames"

I 634 sendte pave Honorius I en biskop ved navn Birinus for å omvende sakserne i Themsendalen til kristendommen. Kong Kynegils av Wessex ga Dorchester til Birinus som sete for et nytt Dorchester bispedømme. Bispedømmet var meget stort og dekket det meste av Wessex og Mercia. Bispesetet Dorchester gjorde landsbyen til de facto hovedstad av Wessex, som senere ble et dominerende kongerike i England. Til sist ble Dorchester erstattet av Winchester da bispesetet ble overført dit i 660. Kortvarig på slutten av 670-tallet var Dorchester på nytt et bispesete under kontroll av Mercia.Kirby, D. P. (2000): Earliest English Kings, Routledge, s. 48-49

Dorchester ble et bispedømme enda en gang en gang rundt 875, da den mercianske biskopen av Leicester overførte sitt sete hit. Bispedømmet ble slått sammen med Lindsey bispedømme i 971 og biskopens sete ble flyttet til Lincoln i 1072.

På 1100-tallet ble kirken forstørret for å tjene et klostersamfunn av agustinske kanniker. Kong Henrik VIII oppløste klosteret i 1536, og etterlot da en liten landsby med en meget stor sognekirke.

 Festivaler og begivenheter 
Dorchester on Thames holder en rekke årlige begivenheter:
 Den toårige Dorchester-on-Thames-festivalen, en ti dagers begivenhet for pengeinnsamling og familiemoro i mai.«Dorchester-on-Thames Festival - Fun for all the family» . Dorchesterfestival.com.
 Den engelske musikkfestivalen«Welcome to The English Music Festival» . Englishmusicfestival.org.uk

I nærheten er Day's Lock ved Themsen hvor det årlige verdensmesterskapet i pinneleken arrangeres.

 Referanser 

 Litteratur 
 Aston, Michael; Bond, James (1976): The Landscape of Towns. Archaeology in the Field Series. London: J.M. Dent & Sons Ltd. ISBN 0-460-04194-0. s. 47, 52, 61, 62, 64. 
 Kirby, D. P. (2000): The Earliest English Kings. New York: Routledge. ISBN 0-415-24211-8.
 Lobel, Mary D, red. (1962): A History of the County of Oxford: Volume 7: Thame and Dorchester Hundreds. Victoria County History. s. 39–64.
 Sherwood, Jennifer; Pevsner, Nikolaus (1974): Oxfordshire. The Buildings of England. Harmondsworth: Penguin Books. ISBN 0-14-071045-0. s. 576–586
 Tiller, Kate, red. (2005): Dorchester Abbey: Church and People 635–2005. Stonesfield Press. ISBN 0-9527126-4-4.

 Eksterne lenker 

 Virtuell tur gjennom Dorchester Abbey via Google Street View

Kategori:Landsbyer i Oxfordshire
Kategori:Bosetninger ved Themsen